DJNovice - avgust 2022

**NOVO – spremenjen način objavljanja pogodb in dodatkov k pogodbam na portalu javnih naročil**

Obveščamo vas, da bo v ponedeljek, 5. 9. 2022, v popoldanskem času (predvidoma ob 16.00 uri) na portalu javnih naročil (<https://www.enarocanje.si>) opravljena nadgradnja. V zavihku »Objava pogodb«, do katerega lahko dostopajo registrirani uporabniki naročnika, bo vzpostavljen nekoliko spremenjen način objavljanja pogodb in dodatkov k pogodbam s področja javnega naročanja, javno-zasebnega partnerstva in koncesijskih pogodb.

Navodila za objavo pogodb in dodatkov k pogodbam s področja javnega naročanja, javno-zasebnega partnerstva in koncesijskih pogodb bodo objavljena v zavihku »Objava pogodb« na portalu javnih naročil, dostopna pa bodo tudi na spletni povezavi: <https://ejn.gov.si/sistem/usmeritve-in-navodila/navodila-in-obrazci.html>.

Uporabnike portala javnih naročil opozarjamo, da dostop do osnutkov obrazcev za objavo pogodb oziroma dodatkov k pogodbam, ki bodo pripravljeni v trenutno obstoječem načinu objavljanja pogodb, po vzpostavljeni nadgradnji ne bo več na voljo. To pomeni, da bo potrebno po 5.9.2022 obrazce oziroma podatke za objavo pogodb oziroma dodatkov k pogodbam, ki bodo v trenutno obstoječi verziji portala javnih naročil shranjeni v stanju osnutka (še ne bodo objavljeni), ponovno vnesti.

**VABILO – spletni predstavitvi registra pogodb na portalu javnih naročil in portala UJP JN Plačila**

Naročniki bodo od 1. 1. 2023 dalje prek spletnega portala UJP JN Plačila mesečno poročali o izvršenih plačilih iz naslova pogodb. Spletni portal UJP JN Plačila je razvila Uprava Republike Slovenije za javna plačila v sodelovanju z Ministrstvom za javno upravo in Uradnim listom Republike Slovenije. Preko portala UJP JN Plačila bodo naročniki poročali o izvršenih plačilih iz naslova pogodb, sklenjenih po izvedenih postopkih javnega naročanja. V zvezi z navedenim je bil sprejet tudi Pravilnik o objavah pogodb s področja javnega naročanja, koncesij in javno-zasebnih partnerstev (Uradni list RS, št. [5/15](file:///\\ad.sigov.si\DAT\MJU\DJN\SSJN\3%20-DJN%20NOVICE\5\15) in [53/22](file:///\\ad.sigov.si\DAT\MJU\DJN\SSJN\3%20-DJN%20NOVICE\53\22)), ki je dostopen na spletni povezavi <http://www.pisrs.si/Pis.web/pregledPredpisa?id=PRAV12413>.

Podatki o izvršenih plačilih, zbranih prek portala UJP JN Plačila, bodo objavljeni na portalu javnih naročil. S povezovanjem portala UJP JN Plačila in portala javnih naročil se bo povečala transparentnost porabe javnih sredstev in javnega naročanja, saj bo zainteresirani javnosti omogočeno sprotno spremljanje izvrševanja vseh pogodb, sklenjenih po izvedenih postopkih javnega naročanja.

Z namenom predstavitve obeh portalov bo Ministrstvo za javno upravo, v sodelovanju z Uradnim listom Republike Slovenije in Upravo Republike Slovenije za javna plačila izvedlo spletni predstavitvi, in sicer v:

* **ponedeljek, 3. oktobra 2022, ob 09:00 uri** – predstavitev, namenjena naročnikom (tistim osebam, ki za naročnika na portalu javnih naročil objavljajo pogodbe oziroma dodatke k pogodbam oziroma, ki bodo za naročnika poročale o izvršenih plačilih iz naslova pogodb) in

Prijava na predstavitev je mogoča na spletni povezavi: [Brezplačni seminar: Predstavitev projekta Napredni registri pogodb iz naslova javnega naročanja](https://www.uradni-list.si/izobrazevanja/dogodek/brezplacni-seminar-predstavitev-projekta-napredni-registri-pogodb-iz-naslova-javnega-narocanja-1).

* **torek, 4. oktobra 2022, ob 09:00 uri** – predstavitev, namenjena naročnikom, s poudarkom na predstavitvi B2B vmesnika (delavnica namenjena predvsem tehničnemu podpornemu osebju naročnika, ki bo vzpostavilo morebitno B2B povezavo s spletnim portalom UJP JN Plačila).

Prijava na predstavitev je mogoča na spletni povezavi: [Brezplačni seminar: Predstavitev projekta Napredni registri pogodb iz naslova javnega naročanja](https://www.uradni-list.si/izobrazevanja/dogodek/brezplacni-seminar-predstavitev-projekta-napredni-registri-pogodb-iz-naslova-javnega-narocanja---tehnicna-delavnica).

**OBVESTILO – prenehanje veljavnosti in uporabe določil novele ZJN-3C (Uradni list RS, št. 10/22)**

Dne 14. 07. 2022 je bil sprejet Zakon o nujnih ukrepih za zagotovitev stabilnosti zdravstvenega sistema (Uradni list RS, št. 100/22; v nadaljevanju: ZNUZSZS), ki v prvem odstavku 23. člena določa, da z dnem uveljavitve tega zakona prenehajo veljati:

* 27.a in 27.b točka prvega odstavka 2. člena, štirinajsti odstavek 24. člena, sedmi odstavek 32. člena, 47.a člen, tretji odstavek 64. člena in tretji odstavek 84. člena Zakona o javnem naročanju (Uradni list RS, št. 91/15, 14/18, 121/21, 10/22 in 74/22 – odl. US),
* Uredba o metodologiji za izračun referenčnih cen za medicinske pripomočke in medicinsko opremo (Uradni list RS, št. 74/22) in
* Odlok o ustanovitvi, nalogah in organizaciji Urada Vlade Republike Slovenije za centralno cenovno evidenco medicinskih pripomočkov in medicinske opreme (Uradni list RS, št. 37/22).

Navedene določbe se v skladu z drugim odstavkom 23. člena ZNUZSZS od 1. 9. 2022 ne uporabljajo več.

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>  
  
Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)  
  
Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>